Ultra je postala sponzor Hajduka i znak Ultre će se nalaziti na dresovima svih igrača na svim idućim utakmicama, vijest je koja je ekskluzivno objavljena na press konferenciji menadžmenta Ultre.



Da festival ULTRA Europe ostaje na mjestu gdje i pripada, na najljepšem hrvatskom stadionu Poljudu, potvrdio je i Aljoša Bašić, direktor marketinga HNK Hajduk, koji je javnosti obznanio jedinstvenu suradnju organizatora i splitskog kluba:

- Zadovoljstvo mi je objaviti da će logotip festivala ULTRA Europe od ove godine biti na dresu Hajduka. Naš će rukav krasiti veliki svjetski brend i raduje me što smo napravili ovaj iskorak koji znači još bolju suradnju s organizatorima festivala“, izjavio je Aljoša Bašić, direktor marketinga HNK Hajduk nakon službenog potpisivanja ugovora.

Naime, festival ULTRA Europe potpisao je sponzorski ugovor s Hajdukom te tako postao prvi glazbeni festival na svijetu koji podupire rad jednog profesionalnog nogometnog kluba.